钦定古今图书集成/方舆汇编/职方典/第1314卷 > 《静福山碑铭》〈并序〉前人
## 钦定古今图书集成/方舆汇编/职方典/第1314卷 > 《静福山碑铭》〈并序〉前人

冲先生名也，清虚先生字也，本郡主簿西曹祭酒湘东王国常侍先生官也，静福山先生家也。於戏！先生之名，玉堂金简之名矣；先生之官，词林学府之官矣；先生之家，红霞丹景之家矣。至若鹤骨松貌，泉渟谷虚，寓形人间，天地无累，与夫青童君、扶桑公、陶隐居、张天师遥为师友矣。以梁中大通三年家此山，光天“二年去此山” ，春秋九十七。门人邑子无以知其踪，但徘徊醮坛，泣对香火而已。长庆末，余自尚书司封郎知制诰、翰林学士得罪出守临汀，寻改此郡。慕先生至道，登先生书山，扪萝拨云，瞻仰不足，稽首岩户，为之铭曰：

元都丈人，大道之师，静福先生，从而学之。仙书无文，
仙语无词。“以心传心，天地不知。猛虎我策，长蛇我持。
放情逍遥，古今为谁。华表白鹤，千年一归。不知先生，
此会何时，瞻望云路，人间后期。”